b"\n_START_ARTICLE_\nNever Too Late (pesem, Kylie Minogue)\n_START_SECTION_\nInformacije o pesmi\n_START_PARAGRAPH_\nKylie Minogue je \xc5\xbeelela pesem\xc2\xa0\xc2\xbbNever Too Late\xc2\xab\xc2\xa0izdati kot tretji singl s svojega albuma, a je Pete Waterman njeno pro\xc5\xa1njo zavrnil in pesem kot singl izdal \xc5\xa1ele oktobra 1989. \xc4\x8ceprav je pesem debitirala \xc5\xa1ele na sedemnajstem mestu avstralske glasbene lestvice, je skoraj takoj po izidu postala velika uspe\xc5\xa1nica. Nazadnje je na lestvici zasedla \xc4\x8detrto mesto. Ker pa takoj ob izidu ni po\xc5\xbeel veliko uspeha, je pesem postala prvi singl Kylie Minogue, ki na avstralski glasbeni lestvici ni debitiral na enem od prvih dveh mest, kot je to uspelo vsem njenim sedmim prej\xc5\xa1njim singlom. Kljub temu pa je postal eden od njenih osmih zaporednih singlov, ki so na tej lestvici zasedli eno od prvih petih mest._NEWLINE_B-stran pesmi, naslovljena\xc2\xa0\xc2\xbbKylie's Smiley Mix\xc2\xab, je bil remix njenih najve\xc4\x8djih uspe\xc5\xa1nic z albuma Kylie, in sicer pesmi\xc2\xa0\xc2\xbbI'll Still Be Loving You\xc2\xab,\xc2\xa0\xc2\xbbIt's No Secret\xc2\xab,\xc2\xa0\xc2\xbbJe Ne Sais Pas Pourquoi\xc2\xab,\xc2\xa0\xc2\xbbTurn It into Love\xc2\xab,\xc2\xa0\xc2\xbbGot to Be Certain\xc2\xab,\xc2\xa0\xc2\xbbI Should Be So Lucky\xc2\xab\xc2\xa0in za\xc4\x8detek remixa\xc2\xa0\xc2\xbbThe Loco-Motion\xc2\xab\xc2\xa0iz leta 1988. Ve\xc4\x8dji del remixa sta sestavljali pesmi\xc2\xa0\xc2\xbbI'll Still Be Loving You\xc2\xab\xc2\xa0in\xc2\xa0\xc2\xbbIt's No Secret\xc2\xab.\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbNever Too Late\xc2\xab\xc2\xa0je re\xc5\xbeiral Pete Cornish. Vklju\xc4\x8duje Kylie Minogue, oble\xc4\x8deno v mnoge kostume z njenimi spremljevalnimi plesalci pred raznimi ozadji - med drugim so bili oble\xc4\x8deni v kavbojske kostume, disko obleke, popularne v sedemdesetih, kitajske kostume in ohlapne obleke, tipi\xc4\x8dne za dvajseta leta prej\xc5\xa1njega stoletja._NEWLINE_Videospot je na 32. podelitvi nagrad Logie Awards v Avstraliji leta 1990 prejel nagrado za\xc2\xa0\xc2\xbbnajpopularnej\xc5\xa1i videospot\xc2\xab._NEWLINE_Singl so v Zdru\xc5\xbeenem kraljestvu precej promovirali; med drugim se je pojavil v oddaji Des O'Connor Show, ki jo predvajajo ob sobotah zjutraj._NEWLINE_Kylie Minogue je v svoji uradni biografiji leta 1999 dejala, da je bila ta pesem najljub\xc5\xa1a pesem njenega biv\xc5\xa1ega fanta, glavnega pevca skupine INXS, Michaela Hutchencea._NEWLINE_Pesem je omenjena tudi v sedmi epizodi druge sezone (\xc2\xbbThe Idiot's Lantern\xc2\xab) britanske drame Doctor Who, kjer je Doktor, ki ga je zaigral David Tennant, rekel:\xc2\xa0\xc2\xbbNeko\xc4\x8d je neka modra oseba dejala, da ni nikoli prepozno; mislim, da je bila to Kylie.\xc2\xab"